钦定古今图书集成/明伦汇编/氏族典/第540卷 > 《廖用贤尚友录》 > 翟鹏
## 钦定古今图书集成/明伦汇编/氏族典/第540卷 > 《廖用贤尚友录》 > 翟鹏

按抚宁县《志》“鹏，抚宁人，正德戊辰进士，授户部主事，
抽分河西务，首革例金，出守卫辉，历四年入觐，治为
天下第一，累迁佥都御史，巡抚宁夏。嘉靖二十年，有
边警，会推鹏提督北直、山东、河南等处军务。事平，命还京，升兵部右侍郎兼右佥都御史，总督宣、大、偏保
等处军务。疏请兵粮以御边，不报。寻谢事还里。无何”，
敌果深入，复起鹏总督，斩获甚众。捷闻，进兵部尚书。
后以忌者中伤被逮，卒于京。《穆宗》即位，始复原官，恤
赠、赐祭葬如礼。